લગ્નપ્રસંગોની મોસમ ચાલી રહી છે. લગ્ન ટ્રેડિશનલ ફંક્શન છે. આ ટ્રેડિશનલ ફંક્શનમાં કપડાં પણ ટ્રેડિશનલ જ હોય અને એમાં સાડી તો હોય જ. આજકાલ સાડીઓ પણ ઘણી સ્ટાઇલિશ મળે છે. પણ એ સ્ટાઇલિશ સાડીનાં બ્લાઉઝ આપણે કઈ રીતે સ્ટાઇલિશ સીવડાવીએ એની મથામણમાં સમય ખરાબ કરતા હોઈએ છીએ, કેમ કે અમુક સાડીઓ બ્લાઉઝથી જ નીખરે છે. આજકાલ બ્લાઉઝની પૅટર્નમાં બહુ વરાઇટી આવી ગઈ છે, પણ સ્લીવ્ઝ એ જ છે. શૉર્ટ સ્લીવ્ઝ, કેપ સ્લીવ્ઝ અને બહુ-બહુ તો સ્લીવલેસ. આ બધી સ્લીવ્ઝ જો તમે તમારા બ્લાઉઝમાં કરી ચૂક્યા હો અને તમારે કંઈ નવું ટ્રાય કરવું હોય તો ફુલ સ્લીવ્ઝ ટ્રાય કરવા જેવી છે. ફુલ સ્લીવ્ઝના બ્લાઉઝની પૅટર્ન હમણાં નથી ઊભરી, પણ આ બહુ જૂની પૅટર્ન છે જે આપણા વડીલો અને રાણીઓ પહેરતાં હતાં. હવે આ પૅટર્ને પાછી ફૅશન-માર્કેટમાં દસ્તક આપી છે જેને લોકોએ અપનાવી છે.